|  |  |
| --- | --- |
|  |  |

**Retningslinjer og kriterier for tildeling av midler til utenlandsopphold:**

***Faste vitenskapelige ansatte i forsknings- og utdanningstermin***

**Hensikt:**

NMBU ønsker økt internasjonalt samarbeid og tildeler midler til utenlandsopphold for faste vitenskapelige ansatte i forsknings- og utdanningstermin. Det forutsettes at oppholdet skjer ved et internasjonalt anerkjent universitet eller forskningsinstitusjon. Det åpnes også for opphold i en internasjonal forskningsintensiv bedrift eller organisasjon.

**Retningslinjer:**

* Tildeling av stipend forutsetter innvilgelse/godkjenning av forsknings- og utdanningstermin av fakultetet (dekan).
* Det kan innvilges opphold ved maksimalt 2 ulike, anerkjente institusjoner. Disse skal være kvalitetssikret av fakultetet. Søkere skal i søknaden dokumentere samarbeid med det forskningsmiljøet de ønsker å besøke.
* Søknader om utenlandsopphold skal være på minimum 3 og maksimum 10 måneder.
* Dersom det finnes andre alternative finansieringskilder, skal det søkes der. Dersom en søker får tilslag på søknad om midler til reise og opphold fra andre kilder enn NMBU, blir stipendet fra NMBU avkorta tilsvarende.
* Tildeling av midler til utenlandsopphold blir regnet ut fra Norges Forskningsråd gjeldende satser. Midlene skal brukes til oppholds- og reiseutgifter (en reise t/r hvert oppholdssted; maksimalt 2).
* Det bevilges ikke midler til kursavgift, konferanser, «bench fees» eller driftsmidler.
* Ved budsjettknapphet brukes prinsippet om at «flest mulig søknader skal innvilges». Antall måneder det søkes om kan bli avkortet slik at flest mulig søknader skal innvilges.
* Søkere som får utenlandsstipend, må levere sluttrapport til Forskningsavdelingen og oppgjørsskjema til Økonomiavdelingen når utenlandsoppholdet er over (innen en måned etter hjemkomst).

**Følgende vurderingskriterier blir lagt til grunn ved eventuell prioritering av søknadene, i gitt rekkefølge:**

1. Fast vitenskapelig ansatte i forsknings- og utdanningstermin som sender søknad om NMBUs utenlandsstipend for første gang. Søkere som ikke har søkt om utenlandsstipend ved de 2 siste opptjeningsperioder regnes som førsteganssøkere.
2. Prinsippet om at flest mulig søkere skal reise. Ved budsjettknapphet skal det tilstrebes at flest mulig får stipend, dvs. at stipendet kan avkortes utover maksimumsopphold på 10 måneder.
3. Ved ellers like vilkår, blir kvinnelige søkere prioritert for tildeling.